Kanne 3.5.2016 – Keturi kambariai v. EUIPO – Coffee In (coffee inn)
(Asia T-202/16)
Kannekirjelmän kieli: englanti
Asianosaiset ja muut osapuolet
Kantaja: UAB Keturi kambariai (Vilna, Liettua) (edustaja: asianajaja R. Pumputienė)
Vastaaja: Euroopan unionin teollisoikeuksien virasto (EUIPO)
Muu osapuoli valituslautakunnassa: AS Coffee In (Tallinna, Viro)
Menettely EUIPO:ssa
Riidanalaisen tavaramerkin hakija: Kantaja
Riidanalainen tavaramerkki: EU-kuviomerkki, johon sisältyy värejä koskeva vaatimus ”musta, oranssi, valkoinen” ja sanaosa ”coffee inn” – Rekisteröintihakemus nro 11 475 233
EUIPO:ssa käyty menettely: Väitemenettely
Riidanalainen päätös: EUIPO:n neljännen valituslautakunnan 3.3.2016 asiassa R 137/2015-4 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen ja siten hylkää väitteen ja sallii haetun tavaramerkin rekisteröinnin
velvoittaa EUIPO:n ja väliintulijan korvaamaan asian käsittelystä unionin yleisessä tuomioistuimessa ja valituslautakunnassa aiheutuneet kulut.
Kanneperusteet
Asetuksen N:o 207/2009 42 artiklan 2 ja 3 kohdan rikkominen
Asetuksen N:o 207/2009 8 artiklan 1 kohdan b alakohdan rikkominen.
____________